  Майя Бывальцева Уваысь 4 номеро школаысь дышетӥсь-психолог Елена Ожегова ӧнер устолыкъя «Педагог-психолог России – 2021» огъяросси вожвылъяськонэ пыриське. Конкурслэн йылпумъян люкетэз 28-тӥ куарусёнэ кутскиз. Со сярысь Удмуртиысь дышетонъя но тодосъя министерстволэн пресс-службаез ивортӥз. Дышетӥсь-психологлэн валтӥсь ужез дышетсконниын юрттӥсь, кышкыттэм, валась (пространство) кылдытон бордын, кытын котькуд нылпи аслэсьтыз луонлыкъёссэ усьтонлы но азинтонлы матэктыны быгатоз Елена Ожегова, Уваысь 4 номеро школаысь дышетӥсь-психологВожвылъяськонлэн йылпумъян люкетаз кунлэн вань 85 улосвылъёсысьтыз ӧнерчиос пырисько. Конкурс эскеронъёс дистанционной амалэн кык люкетэн радъясько: экспертной но суперфинал. Вожвылъяськон берпуметӥ нуналаз Россиысь калыкез дышетонъя министерстволэн ыстэм муртъёсынызы онлайн-пумиськон ортчоз. Федерал люкетэ пыриськисьёс понна дышетон психологи удысысь валтӥсь ӧнерчиослэсь лекциос, вебинаръёс, мастер-классъёс радъяськозы. Вормисьлэсь нимзэ конкурсэз ворсан ужрадын 4-тӥ коньывуонэ шараялозы Ватсалом, «Педагог-психолог России – 2021» огъяросси вожвылъяськон дышетон удысысь психологъёслэсь ӧнер устолыксэс, данзэс будэтон, творчествоя луонлыкъёссэс азинтон вылысь радъяське. Тодэ вайытом, Удмуртиысь Удмуртиысь укмыс дышетӥсьёс Москваын Классэн кивалтӥсьёслэн огъяросси форумазы пыриськозы.  Тегъёс: Ува Удмуртия Россия вожвылъяськон дышетӥсьёс  